Man se liggaam in rivier gekryDie rivier naby waar die liggaam gevind is. Foto: SAPD Die liggaam van ŉ man is Vrydag met kopwonde en bebloede klere in ŉ rivier in KwaZulu-Natal gevind. Volgens die provinsiale polisie is duikers van die Durban-polisie se soek-en-reddingseenheid na die Ugobhogobho-rivier by Njalaweg in Ntuzuma, noord van Durban, ontbied om die man se liggaam uit die water te haal. “ŉ Manlike verdagte het volgens inligting Donderdag na die slagoffer gesoek. Die verdagte het die slagoffer van opsetlike saakbeskadiging beskuldig,” het die polisie in ŉ verklaring gesê. Die polisie ondersoek ŉ saak van moord en is op soek na die verdagte.